《新秋徐海翁招同邓虚舟集饮山亭》
明代·周一士

百尺孤亭鸟道斜，欲随芳草问瑶华。平临玉宇三千界，俯瞰尘寰十万家。

风挟涛声来偃盖，云连海色带蒹葭。班荆细酌谈锋剧，散落峰头片片霞。

作者简介：周一士，字贵谔，一字昆彦，号石林。东莞人。讷子。明神宗万历间举郡博，两中副车。恬淡自守。清张其淦《东莞诗录》卷一八有传。